
REPUBLIKA  HRVATSKA
VUKOVARSKO-SRIJEMSKA ŽUPANIJA
OPĆINA  ŠTITAR
OPĆINSKO VIJEĆE

KLASA: 320-02/23-01/06
UR.BROJ: 2196-25-01-23-1
Štitar, 25. listopad 2023. godine 

Sukladno toč. III. Odluke o oslobađanju plaćanja zakupnine i naknade za korištenje poljoprivrednog zemljišta u vlasništvu Republike Hrvatske („Narodne novine“ br. 107/2023) te temeljem članka 35. Statuta Općine Štitar („Službeni vjesnik“ Vukovarsko-srijemske županije br.: 03/13, 05 /18, 08/20, 05/21 i 03/22),  Općinsko vijeće Općine Štitar na 26. redovnoj sjednici održanoj 25. listopada 2023. godine, donijelo je:

ODLUKU
O OSLOBAĐANJU PLAĆANJA ZAKUPNINE I NAKNADE 
ZA KORIŠTENJE POLJOPRIVREDNOG ZEMLJIŠTA U VLASNIŠTVU REPUBLIKE HRVATSKE  
NA PODRUČJU OPĆINE ŠTITAR

Članak 1.
Zakupnici i korisnici poljoprivrednog zemljišta u vlasništvu Republike Hrvatske na području općine Štitar, koji su zahvaćeni posljedicama afričke svinjske kuge i posljedicama prirodnih nepogoda, oslobađaju se plaćanja zakupnine i naknade za korištenje poljoprivrednog zemljišta u vlasništvu Republike Hrvatske na području Općine Štitar  za razdoblje korištenja  od 1. srpnja do 31.prosinca 2023. godine i za 2024. godinu u cijelosti u dijelu koji je prihod proračuna Općine Štitar u iznosu od 65%.
Članak 2.
Iznimno od članka 1. ove Odluke, fizička ili pravna osoba u rangu velikih poduzeća oslobađa se u visini od 50% plaćanja zakupnine i naknade iz članka 1. ove Odluke u dijelu koji je prihod proračuna Općine Štitar.
Članak 3.
Sukladno toč. IV. Odluke o oslobađanju plaćanja zakupnine i naknade za korištenje poljoprivrednog zemljišta u vlasništvu Republike Hrvatske („Narodne novine br. 107/2023) Republika Hrvatska nadoknadit će sredstva onim županijama, općinama i gradovima koji donesu preporučenu odluku iz točke III. Odluke o oslobađanju plaćanja zakupnine i naknade za korištenje poljoprivrednog zemljišta u vlasništvu Republike Hrvatske („Narodne novine br. 107/2023), u iznosu za koji im je umanjen prihod s osnove plaćanja zakupnine i naknade za korištenje poljoprivrednog zemljišta u vlasništvu Republike Hrvatske  u dijelu koji je prihod županije, odnosno u dijelu koji je prihod općine i grada.
Članak 4.
Ova Odluka stupa na snagu osmog dana od dana objave u „Službenom vjesniku“ Vukovarsko-srijemske županije.
PREDSJEDNICA OPĆINSKOG VIJEĆA
						        Marina Pranjić, mag.educ. 

